Diari Oficial de la Generalitat Valenciana


Sumari del DOGV 6786, del 31-05-2012 (2012/5233)

RESOLUCIÓ de 15 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització a l'Hospital de Sagunt per a l'extracció d'òrgans i teixits de donants morts.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6786

Data del DOGV
:   31-05-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/5233


Data del document
:   15-05-2012

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 15 de maig de 2012, de la Direcció General d'Avaluació, Qualitat i Atenció al Pacient de la Conselleria de Sanitat, per la qual es renova l'autorització a l'Hospital de Sagunt per a l'extracció d'òrgans i teixits de donants morts. [2012/5233]  
L'Hospital de Sagunt va renovar l'autorització per a efectuar l'extracció d'òrgans i teixits de donants morts per mitjà de la Resolució de 7 de juny de 2007, de la Conselleria de Sanitat.  
Manuel Montanchez Morera, director de l'Hospital de Sagunt, va presentar una sol·licitud de renovació de l'autorització per a l'extracció d'òrgans i teixits de donants morts de l'Hospital de Sagunt amb data 4 de maig de 2012.  
La Direcció General d'Ordenació i Assistència Sanitària i el director del Programa de Trasplantaments de la Comunitat Valenciana emeten informe favorable sobre la renovació sol·licitada.  
  
Fonaments jurídics  
1. La Direcció General d'Avaluació, Qualitat i Atenció al Pacient de la Conselleria de Sanitat és competent en virtut de les disposicions de l'Orde de 26 de febrer de 2008, de la Conselleria de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; del Decret 176/2004, de 24 de setembre, del Consell de la Generalitat, sobre autorització sanitària i el Registre Autonòmic de Centres, Servicis i Establiments Sanitaris; i el Decret 111/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Sanitat i es modifica el Decret 25/2005, de 4 de febrer, del Consell, pel qual s'aproven els estatuts reguladors de l'Agència Valenciana de Salut.  
2. Es complix el que establix el Reial Decret 2070/1999, de 30 de desembre, pel qual es regulen les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, el Reial Decret 1301/2006, de 10 de novembre, pel qual s'establixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i amb el que establix l'Orde de 26 de febrer de 2008, de la Conselleria de Sanitat.  
Vistos els antecedents de fet, els preceptes legals esmentats i els altres que hi són aplicables, resolc:  
Renovar l'autorització a l'Hospital de Sagunt per a l'extracció d'òrgans i teixits de donants morts. Esta autorització és vàlida per un període de cinc anys a partir de la data d'esta resolució.  
  
L'autorització es pot revocar en qualsevol moment si s'alteren o deixen de complir-se els requisits i les consideracions que l'han feta possible.  
A l'efecte de l'activitat que s'autoritza, el centre queda sotmés a la inspecció i el control de la Conselleria de Sanitat.  
Esta resolució es notifica a les persones interessades amb l'advertiment que no posa fi a la via administrativa i que hi poden interposar un recurs d'alçada davant del conseller de Sanitat, en el termini d'un mes comptador des de l'endemà de la data de notificació.  
  
València, 15 de maig de 2012.- El director general d'Avaluació, Qualitat i Atenció al Pacient: Ignacio Ferrer Cervera.